የቀድሞው የኢፌዴሪ ፕሬዝዳንት ዶ/ር ነጋሶ ጊዳዳ የቀብር ሥነ-ስርዓት ተፈፀመ
የቀድሞው የኢፌዴሪ ፕሬዝዳንት ዶክተር ነጋሶ ጊዳዳ ቀብር ዛሬ በጴጥሮስ ወጳውሎስ ቤተክርስቲያን በታላቅ ብሔራዊ ሥነ-ሥርዓት ተፈፅሟል፡፡በሥነ-ሥርዓቱ ላይ ቤተሰባቸውና ወዳጅ ዘመዶቻቸው እንዲሁም ጠቅላይ ሚኒስትር ዶክተር አብይ አህመድን ጨምሮ ከፍተኛ የመንግስት ባለስልጣናትና የዲፕሎማቲክ ማኅበረሰብ አባላት ተገኝተዋል፡፡የመንግስት ባለስልጣናትና የተቋማት ተወካዮች እንዲሁም የቀድሞው ፕሬዝዳንት ዘመዶችና ወዳጆች በቀብሩ ስፍራ የአበባ ጉንጉን አኑረዋል፡፡የቀድሞው ፕሬዝዳንት ዶክተር ነጋሶ ጊዳዳ ባደረባቸው ሕመም በጀርመን ሕክምና ሲከታተሉ ቆይተው ቅዳሜ ሚያዝያ 19 ቀን 2011 ዓ.ም በፍራንክፈርት ከዚህ ዓለም በሞት ተለይተዋል፡፡